CELEX: 32005L0009
Language: el
Date: 2005-01-28 00:00:00
Title: Οδηγία 2005/9/ΕΚ της Επιτροπής, της 28ης Ιανουαρίου 2005, για την τροποποίηση της οδηγίας 76/768/ΕΟΚ του Συμβουλίου, σχετικά με τα καλλυντικά προϊόντα, με σκοπό την προσαρμογή του παραρτήματος VII στην τεχνική πρόοδοΚείμενο που παρουσιάζει ενδιαφέρον για τον ΕΟΧ

29.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 27/46
            
         ΟΔΗΓΊΑ 2005/9/ΕΚ ΤΗΣ ΕΠΙΤΡΟΠΉΣ
   της 28ης Ιανουαρίου 2005
   για την τροποποίηση της οδηγίας 76/768/ΕΟΚ του Συμβουλίου, σχετικά με τα καλλυντικά προϊόντα, με σκοπό την προσαρμογή του παραρτήματος VII στην τεχνική πρόοδο
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 76/768/ΕΟΚ του Συμβουλίου, της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), και ιδίως το άρθρο 8 παράγραφος 2,
   Κατόπιν διαβούλευσης με την επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές,
   Εκτιμώντας τα ακόλουθα:
   
               (1)
            
            
               Το μέρος 1 του παραρτήματος VII της οδηγίας 76/768/ΕΟΚ ορίζει κατάλογο φίλτρων υπεριωδών ακτίνων που επιτρέπεται να περιέχονται στα καλλυντικά προϊόντα.
            
         
               (2)
            
            
               Η επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές διατυπώνει τη γνώμη ότι η χρήση 2-[4-(διαιθυλαμινο)-2-υδροξυβενζοϋλο]-βενζοϊκού εξυλεστέρα σε ποσοστό έως και 10 % σε αντηλιακά προϊόντα, μεμονωμένα ή σε συνδυασμό με άλλους απορροφητές UV, είναι ασφαλής. Επομένως, ο 2-[4-(διαιθυλαμινο)-2-υδροξυβενζοϋλο]-βενζοϊκός εξυλεστέρας πρέπει να περιληφθεί στο παράρτημα VII του μέρους 1 της οδηγίας 76/768/ΕΟΚ με αύξοντα αριθμό 28.
            
         
               (3)
            
            
               Συνεπώς, η οδηγία 76/768/ΕΟΚ πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα καλλυντικά προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα VΙΙ της οδηγίας 76/768/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 28 Ιουλίου 2005. Κοινοποιούν αμέσως στην Επιτροπή το κείμενο των εν λόγω διατάξεων και έναν πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 28 Ιανουαρίου 2005.
      
         
            Για την Επιτροπή
         
         Günter VERHEUGEN
         
            Αντιπρόεδρος
         
      
   
   
      (1)  ΕΕ L 262 της 27.9.1976, σ. 169· οδηγία όπως τροποποιήθηκε τελευταία από την οδηγία 2004/93/ΕΚ της Επιτροπής (ΕΕ L 300 της 25.9.2004, σ. 13).
   ΠΑΡΑΡΤΗΜΑ
   Στο μέρος 1 του παραρτήματος VII της οδηγίας 76/768/ΕΟΚ, προστίθεται ο ακόλουθος αύξων αριθμός 28:
   
      
                  Αύξων αριθμός
               
               
                  Ουσία
               
               
                  Μέγιστη εγκεκριμένη συγκέντρωση
               
               
                  Περιορισμοί και απαιτήσεις
               
               
                  Όροι χρησιμοποίησης και προειδοποιήσεις που πρέπει να περιέχονται υποχρεωτικά στην επισήμανση
               
            
                  α
               
               
                  β
               
               
                  γ
               
               
                  δ
               
               
                  ε
               
            
                  «28
               
               
                  2-[4-(διαιθυλαμινο)-2-υδροξυβενζοϋλο]-βενζοϊκός εξυλεστέρας
                  (ονομασία INCI: Diethylamino Hydroxybenzoyl Hexyl Benzoate·
                  αριθ. CAS: 302776-68-7)
               
               
                  10 % στα αντηλιακά προϊόντα»